Diari Oficial de la Generalitat Valenciana


Sumari del DOGV 3591, del 27-09-1999 (1999/7963)

ORDRE de 5 d'agost de 1999, de la Conselleria de Cultura, Educació i Ciència, per la qual es modifica l'autorització, en els nivells educatius que s'especifiquen en l'annex, a diversos centres docents privats.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3591

Data del DOGV
:   27-09-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/7963


Data del document
:   05-08-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * València
    * Picassent
    * ensenyament privat

ORDRE de 5 d'agost de 1999, de la Conselleria de Cultura, Educació i Ciència, per la qual es modifica l'autorització, en els nivells educatius que s'especifiquen en l'annex, a diversos centres docents privats. [1999/Q7963]
  
Els expedients han sigut iniciats pels representants de la titularitat dels centres privats que s'assenyalen en l'annex, en sol·licitud de modificació de l'autorització en els nivells educatius que s'hi especifiquen.
  
La Direcció General de Centres Docents ha declarat a través de resolucions individualitzades per a cada centre, l'adequació de les instal·lacions proposades, pel que fa a espais educatius, a allò disposat en el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris.
  
Cada expedient inclou l'informe favorable de la Unitat Tècnica de Construccions i de la Inspecció Educativa sobre la relació de professors i titulacions respectives o, si és procedent, el compromís d'aportar-la abans de l'inici de les activitats educatives corresponents.
  
Atés que tots els centres tenen autorització d'obertura i funcionament en els nivells educatius que es modifiquen.
  
Vists la Llei Orgànica 8/1985, de 3 de juliol, (BOE de 04.07.1985), Reguladora del Dret a l'Educació; la Llei Orgànica 1/1990, de 3 d'octubre, (BOE de 04.10.1990), d'Ordenació General del Sistema Educatiu; el Reial Decret 986/1991, de 14 de juny (BOE de 25.06.1991), pel qual s'aprova el calendari d'aplicació de la nova ordenació del sistema educatiu, modificat i completat pels reials decrets 1487/1994, d'1 de juliol (BOE de 28 07.1994) i 173/1998, de 16 de febrer (BOE de 17.02.1998); el Reial Decret 1.004/1991, de 14 de juny (BOE de 26.06.1991), pel qual s'establixen els requisits mínims dels centres que impartisquen ensenyaments de règim general no universitaris, i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions conferides per l'article 35 de la Llei de Govern Valencià,
  
ORDENE
  
Únic
  
Autoritzar la modificació en els nivells educatius a cadascun dels centres que s'indiquen en l'annex i en els termes que s'hi especifiquen:
  
DISPOSICIONS ADDICIONALS
  
Primera
  
Els centres que no hi hagen aportat la relació de professors i les titulacions respectives hauran de fer-ho davant la Direcció Territorial de València, que l'aprovarà després de l'informe previ de la Inspecció Educativa, abans de l'inici de les activitats educatives corresponents.
  
Segona
  
Els centres hauran de complir allò disposat en l'article 6 del Reial Decret 1.004/1991 (BOE de 26.06.1991), i en el Decret 193/1988, de 12 de desembre del Consell de la Generalitat Valenciana (DOGV de 02.02.1989), pel qual s'aproven les normes per a l'accessibilitat i eliminació de barreres arquitectòniques.
  
La present ordre donarà lloc a les corresponents inscripcions en el Registre de Centres Docents de la Comunitat Valenciana.
  
Conformement a allò establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant conseller de Cultura, Educació i Ciència en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació o publicació, segons corresponga.
  
València, 5 d'agost de 1999
  
El conseller de Cultura, Educació i Ciència,
  
MANUEL TARANCÓN FANDOS
  
ANNEX
  
Centre: Luz Casanova
  
Titular: Sociedad Pedagógica Luz, SL
  
Domicili: carrer de Luz Casanova, 8
  
Localitat: València
  
Província: València
  
Codi: 54594287
  
Modificació que s'autoritza:
  
- Ampliació de la capacitat del nivell d'Educació Infantil, II cicle, fins a 75 llocs escolars en les 3 unitats que té autoritzades.
  
Centre: Esclavas de María
  
Titular: Religiosas Esclavas de María
  
Domicili: carrer d'Ayora, 24
  
Localitat: València
  
Província: València
  
Codi: 22056222
  
Modificació que s'autoritza:
  
- Ampliació de les unitats d'Educació Infantil, II cicle, a 9 unitats per a 203 llocs escolars.
  
Centre: San Cristóbal Mártir I
  
Titular: Arquebisbat de València
  
Domicili: plaça de l'Ermita, 1
  
Localitat: Picassent
  
Província: València
  
Codi: 07973264
  
Modificació que s'autoritza:
  
- Ampliació de les unitats de Preescolar i transformació en Educació Infantil, II cicle, quedant en 3 unitats per a 58 llocs escolars
  
Centre: Centre de Formació Professional Tevian
  
Titular: Tevian, SL
  
Domicili: carrer d'Isabel la Catòlica, 9
  
Localitat: València
  
Província: València
  
Codi: 06925189
  
Modificació que s'autoritza:
  
- S'amplia l'autorització per a impartir cicles formatius de grau mitjà incorporant ensenyaments de:
  
\* Tècnic en Estètica Personal Decorativa per a 4 grups en doble torn i una capacitat total de 100 llocs escolars (30+20 de matí i 30+20 de vesprada).